విమలాబాయి దేశ్‌ముఖ్

విమలాబాయి దేశ్‌ముఖ్ అని కూడా పిలువబడే విమలాబాయి జగదేవరావు దేశ్‌ముఖ్ కర్ణాటక ప్రభుత్వం మాజీ మహిళా, శిశు సంక్షేమ శాఖ మంత్రి, భారతీయ రాజకీయవేత్త. ఆమె 1994 కర్ణాటక శాసనసభ ఎన్నికలలో ముద్దేబిహాల్ శాసనసభ నియోజకవర్గం నుండి గెలుపొందారు.

 ప్రారంభ జీవితం, వ్యక్తిగత జీవితం 
ఆమె పూర్వ బొంబాయి రాష్ట్రం, బెల్గాం జిల్లా సంప్గావ్ తాలూకాలోని ముర్గోడ్ గ్రామంలో (ఇప్పుడు కర్ణాటకలోని, బెల్గాంజిల్లా, బైల్హొంగల్ తాలూకా) సోమశేఖర్ దేశాయ్, శాంతాబాయి దంపతులకు జన్మించింది. ఆమె 1966లో శ్రీ మహంతా శిక్షణ సమితి ఉన్నతపాఠశాల, మురగోడ నుండి ఎస్.ఎస్.ఎల్.సి (11వ తరగతి) వరకు పూర్తి చేసింది. తరువాత ఆమె జగదేవరావు సంగనబసప్ప దేశ్ముఖును వివాహంచే సుకున్నారు. జగదేవరావు సంగనబసప్ప దేశ్‌ముఖ్ 1978, 1983, 1985 ఎన్లనికలలో కర్ణాటకలోని బీజాపూర్ జిల్లా ముద్దెబిహాల్ నియోజకవర్గం నుండి వరసగా 3సార్లు శాసనసభ్యుడు గెలుపొందారు.ఆమె ఏకైక కుమార్తె నందిని దేశ్‌ముఖ్ మహారాష్ట్ర శాసనసభ మాజీ శాసనసభ్యుడు నీలేష్ దేశ్ముఖును వివాహం చేసుకున్నారు. 2009 మహారాష్ట్ర శాసనసభ ఎన్నికలలో యవత్మాల్ నియోజకవర్గం నుంచి గెలిచిన నీలేశ్ దేశ్‌ముఖ్ 2013లో హత్యకు గురయ్యారు. 2013లో తన భర్త మరణించిన తరువాత జరిగిన ఉప ఎన్నికలలోయవత్మాల్ శాసనసభ నియోజకవర్గం నుండి నందిని దేశ్‌ముఖ్ విజయం సాధించారు.

 రాజకీయ జీవితం 
విమలాబాయి దేశ్‌ముఖ్ అసెంబ్లీ ఎన్నికలలో పోటీ చేసి,1994 అసెంబ్లీ ఎన్నికలలో ముద్దెబిహాల్ ఎమ్మెల్యే ఎన్నికయ్యారు. తన సమీప పోటీదారు సి. ఎస్. నడగౌడను ఓడించి, తరువాత 1998 లో జెహెచ్ పటేల్ మంత్రివర్గంలో మహిళా, శిశు సంక్షేమ మంత్రి అయ్యారు. ఆమె 1999 వరకు పదవీకాలం ముగిసే వరకు ఆ పదవిలో కొనసాగారు.మంత్రిగా పదవీకాలం పూర్తైన తరువాత, ఆమె జనతా దళ్ (యునైటెడ్) లో చేరి, 1999 ఎన్నికలలో ముద్దెబిహాల్ నుండి పోటీ చేసి విఫలమయ్యారు. తరువాత ఆమె తన సాంప్రదాయ ముద్దెబిహాల్ స్థానం నుండి 2004, 2008 లో పోటీ చేయడానికి జనతాదళ్ (సెక్యులర్) లో చేరారు, కానీ మళ్ళీ శాసనసభ సభ్యురాలిగా గెలుపొందలేదు. 2013 ఎన్నికలలో జెడి (ఎస్) టికెట్ నిరాకరించిన తరువాత కర్ణాటక జనతా పక్ష అనే కొత్త పార్టీని ఏర్పాటు చేసిన బి.ఎస్.యడ్యూరప్ప ఆమెకు స్వాగతం పలికారు. మళ్ళీ ముద్దెబిహాల్ సీటు నుండి పోటీ చేసి విఫలమయ్యారు. ఎన్నికల తర్వాత ఆమె తిరిగి జెడి (ఎస్) లో చేరారు. మాజీ ప్రధాని హెచ్. డి. దేవెగౌడ, అప్పటి మహిళా, శిశు అభివృద్ధి మంత్రి, నటి, రాజకీయ నాయకురాలు అయిన జయమాల, అప్పటి ముఖ్యమంత్రి హెచ్. డి కుమారస్వామితో పాటు అనేకమంది ఆమె మరణానికి సంతాపం తెలిపారు. రాష్ట్రంలో మహిళా సాధికారతకు ప్రతీకగా ఆమెను హెచ్.డి. కుమారస్వామి గుర్తు చేసుకున్నారు. 

 మరణం. 
సుదీర్ఘ అనారోగ్యం తరువాత,ఆమె 2018 జూలై 22న బీజాపూర్ తన నివాసంలో మరణించారు.ఆమె ముగ్గురు కుమార్తెలతో జీవించింది,

 మూలాలు 

వర్గం:2018 మరణాలు
వర్గం:1949 జననాలు